3. ΑΝΑΓΚ. ΝΟΜΟΣ υπ’ αριθ. 330 της 5/10 Νοεμ. 1936 (ΦΕΚ Α΄ 499) Περί τροποποιήσεως και συμπληρώσεως του Α.Ν. 46/1936 περί συστάσεως του Υφυπουργείου Εργασίας. Άρθρ.1.-Το δια του υπ’ αριθ. 46/1936 Α.Νόμου συσταθέν Υφυπουργείον Εργασίας λειτουργεί ως ανεξάρτητον πολιτικόν Υπουργείον, τάσσεται δε εις την σειράν τούτων ενδέκατον. Άρθρ.2-5.(Αναφερόμενα εις τον οργανισμόν του Υπουργείου, δεν ισχύουσιν ως αντικείμενα εις τον Α.Ν. 560/45,15.Αβ.8). Άρθρ.6.-Η έγκρισις και εκκαθάρισις δαπανών του Υφυπουργείου Εργασίας εκτελείται υπό ιδίας υπηρεσίας, εδρευούσης εν τω Υφυπουργείω Εργασίας και αποτελουμένης εκ προσωπικού της Γενικής Διευθύνσεως Δημοσίου Λογιστικού, όπερ τοποθετείται δι’ αποφάσεως του Υπουργού των Οικονομικών εκ του υπηρετούντος παρά τη Γενική Διευθύνσει Δημοσίου Λογιστικού, εκτός αν δια κοινής αποφάσεως των Υπουργών Οικονομικών και Εργασίας ανατίθηται εις υπηρεσίαν εγκρίσεως και εκκαθαρίσεως δαπανών ετέρου Υπουργείου. Εις εκτέλεσιν της ανωτέρω διατάξεως εξεδόθη το Β.Δ. της 21 Αυγ./3 Σεπτ. 1941 περί συστάσεως υπηρεσίας εντελλομένων εξόδων παρά τω υπουργείω Εργασίας (15.Αβ.6). Άρθρ.7.-(Προβλέπεται κωδικοποίησις του Α.Ν. 46/1936 μετά του παρόντος).

[Source: greek_legal_code_raptarchis | Tokens: 1044]